Diari Oficial de la Generalitat Valenciana


Sumari del DOGV 4240, del 02-05-2002 (2002/4126)

Informació pública de les bases específiques de la convocatòria per a la contractació laboral indefinida, d'una plaça de conductor vacant en la plantilla de personal laboral de l'Ajuntament d'Ibi, mitjançant el procediment de concurs oposició.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4240

Data del DOGV
:   02-05-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/4126


Data del document
:   11-04-2002

Organisme emissor
:   Ajuntament d'Ibi

Tipus de document
:   Convocatòria

Descriptors 

:   * Ibi
    * administració local
    * personal de conducció
    * concurs administratiu

Informació pública de les bases específiques de la convocatòria per a la contractació laboral indefinida, d'una plaça de conductor vacant en la plantilla de personal laboral de l'Ajuntament d'Ibi, mitjançant el procediment de concurs oposició. [2002/A4126]
  
Primera. Objecte
  
Constituïx l'objecte del present procediment selectiu la provisió en propietat d'una plaça de conductor vacant en la plantilla de personal laboral d'esta corporació, mitjançant el procediment de concurs oposició.
  
Segona. Característiques
  
Les places convocades complixen les següents característiques:
  
a) Lloc: conductor.
  
b) Nombre de llocs convocats: un.
  
c) Amb independència dels requisits assenyalats en la base tercera de les generals que regixen la convocatòria, els aspirants hauran de complir els següents:
  
- Edat mínima: Haver complit 18 anys.
  
- Edat màxima: aquella en què falte menys de 15 anys per a la jubilació forçosa per edat, llevat que l'excés es compense amb cotitzacions per un període igual o superior a la diferència, circumstància que haurà d'acreditar-se documentalment junt amb la instància que es presente.
  
- Retribució: les bàsiques que corresponen al grup D segons la Llei 30/1984, així com dos pagues extraordinàries de sou base i antiguitat i la resta de retribucions complementàries que corresponguen d'acord amb la legislació vigent i acords municipals.
  
2.1 Funcions: tasques de conducció de vehicles per al transport de persones i/o materials, així com aquelles altres que apareixen reflectides en el seu lloc de treball, inserit en la corresponent relació de llocs de treball de l'Ajuntament d'Ibi.
  
2.2. Requisits específics de titulació: graduat en Educació Secundària Obligatòria (Graduat Escolar), tècnic auxiliar (Formació Professional de primer grau) o equivalent.
  
2.3. Altres requisits específics exigits:
  
Permís de conduir D i C, segons el tipus de vehicle que s'utilitze en l'exercici de les funcions d'esta plaça.
  
Tercera. Sistema de selecció
  
Una plaça per concurs oposició lliure
  
Quarta. Anuncis
  
Anunciada la convocatòria, literalment o en extracte, en el Butlletí Oficial de la Província, Diari Oficial de la Generalitat Valenciana i Boletín Oficial del Estado, els restants anuncis es publicaran, exclusivament, en el Butlletí Oficial de la província i en el tauler d'anuncis de l'ajuntament.
  
Quinta. Instàncies
  
Les instàncies, a les quals cal adjuntar una còpia del justificant d'ingrés per l'import de 1.500 pessetes de la taxa de drets d'examen, que s'ha d'efectuar en la Caixa d'Estalvis de València, Castelló i Alacant (Bancaixa), oficina principal a Ibi, número de compte 4517-8365-74-8714314684, a nom de l'Ajuntament d'Ibi, on se sol·licita prendre part en el procediment selectiu, s'han de dirigir a l'alcalde president de l'Ajuntament d'Ibi i s'han de presentar en el Registre General d'esta corporació o en la forma que determina l'article 38.4 de la Llei del Règim Jurídic de les Administracions Públiques i del Procediment Administratiu Comú, amb la nova redacció establida per la Llei 4/1999, i d'acord amb l'article 2 del Reial Decret 772/1999, en el termini de 20 dies naturals a partir de l'endemà de la publicació de la convocatòria en el Boletín Oficial del Estado.
  
Els interessats hauran d'adjuntar a la sol·licitud una fotocòpia del document nacional d'identitat.
  
Els sol·licitants han de manifestar en les instàncies que compleixen totes les condicions exigides en la base tercera, i que es comprometen a prestar el jurament o promesa establit en el Reial Decret 707/1979 i, si pertoca, hi han d'adjuntar la documentació justificativa dels mèrits al·legats.
  
Sexta. Admissió dels aspirants
  
Una vegada finalitzat el termini de presentació d'instància, el tinent d'alcalde delegat dictarà una resolució en el termini màxim d'un mes, on es declare aprovada la llista provisional d'admesos i exclosos.
  
Esta resolució es publicarà en el Butlletí Oficial de la Província i s'exposarà al tauler d'anuncis d'este Ajuntament.
  
Sèptima. Mèrits que es valoraran en la fase de concurs
  
Experiència acreditada en conducció de vehicles per al transport públic de persones en nucli urbà, en l'administració local o en altres administracions públiques: 0,50.
  
Experiència acreditada en conducció de vehicles de transport per a persones en el sector privat: 0,50.
  
Realització de cursos de perfeccionament en l'àmbit del transport de persones, de conducció especialitzada d'este tipus de transport, així com de mecànica o seguretat en transports públics: 0,50.
  
Coneixements de valencià. Entre un mínim de 0,2 punts i un màxim de 0,50.
  
Octava. Fase d'oposició
  
8.1 Primer exercici obligatori i eliminatori: respondre per escrit, en un màxim d'una hora, un qüestionari tipus test sobre el contingut del temari general del programa de la convocatòria. Qualificació de 0 a 10 punts. Mínim per a superar l'exercici 5 punts.
  
8.2 Segon exercici. Obligatori i eliminatori: respondre per escrit, en un màxim d'una hora, un qüestionari tipus test sobre el contingut del temari específic del programa de la convocatòria.
  
 Qualificació de 0 a 10 punts. Mínim per a superar l'exercici 5 punts.
  
8.3. Tercer exercici. Obligatori i eliminatori: consistirà en una o diverses proves pràctiques d'execució o d'un supòsit de treball relacionades amb les funcions i lloc treball, que com a màxim no podran superar les dos hores, dirigides a apreciar l'habilitat, capacitat i coneixements dels aspirants.
  
 Qualificació de 0 a 10 punts. Mínim per a superar l'exercici 5 punts.
  
Novena. Tribunal qualificador
  
Sense perjuí de la composició prevista en la base sexta de les generals que regixen la convocatòria, en formaran part, amb veu i vot, un representant de cada una de les organitzacions sindicals amb implantacions en l'Ajuntament.
  
El tribunal no podrà declarar seleccionats un nombre més gran d'aspirants que el de places convocades. Les propostes d'aspirants aprovats que infringisquen esta limitació són nul·les de ple dret.
  
A més, el tribunal podrà disposar d'assessors especialistes per a les proves corresponents dels exercicis que considere pertinents.
  
El tribunal qualificador estarà format per:
  
· Amb veu i vot:
  
President: el primer tinent d'alcalde.
  
Vocals:
  
- Un representant de l'administració del Govern Valencià.
  
- La tinent d'alcalde de personal.
  
- El capatàs d'Obres i Servicis.
  
- Un representant del Departament de Personal.
  
- Dos representants dels treballadors.
  
· Amb veu i sense vot:
  
Secretari: la secretària accidental de la corporació.
  
Representants dels grups polítics municipals:
  
- Grup municipal Popular.
  
- Grup municipal EUPV.
  
- Grup municipal mixt.
  
Deu. Formalització del contracte
  
Esgotat el termini de presentació de documents, el president de la corporació o el regidor delegat de l'àrea de Personal, disposarà la contractació de l'aspirant proposat pel tribunal relatiu al torn d'oposició en el termini màxim d'un mes.
  
 El contracte tindrà un període de dos mesos, durant el qual es realitzaran les pràctiques sota la direcció del responsable del servici, i tindrà la consideració de fase final del procés selectiu.
  
L'últim dia del període de prova, el responsable designat haurà d'estimar si s'han superat les pràctiques de forma satisfactòria.
  
En el cas que hi haja aspirants que no superen satisfactòriament el període de pràctiques no podran ser contractats amb caràcter indefinit i se'n donarà per finalitzat el contracte. En este cas es podrà formular una proposta de contractació a favor de l'aspirant que, havent superat totes les proves del procés selectiu, tinga la puntuació més alta, el qual haurà de superar el corresponent període de pràctiques.
  
Onze. Condicions generals
  
En tot el que no estableixen estes bases específiques, serà aplicable el que disposen les bases generals aprovades per l'Acord de l'Ajuntament en ple de data 16 de desembre de 1993, modificades per l'esmentat òrgan en les sessions dels dies 27 de novembre de 1995 i 25 de gener de 1999, i per la Comissió de Govern en la sessió celebrada el dia 11 d'octubre de 1999 (publicades en el Butlletí Oficial de la Província, número 121, de data 29 de maig de 1999 €en text íntegre abans de l'última modificació- i en el número 153, de data 5 de juliol del 2000 €última modificació).
  
Les instàncies s'han de presentar en el model oficial facilitat per l'Ajuntament.
  
D'acord amb l'article 17.2 Del Decret 33/1999, de 9 de març, del Reglament de Selecció, Provisió de Llocs de Treball i Carrera Administrativa del Personal inclòs en l'àmbit d'aplicació de la Llei de Funció Pública Valenciana, es podran formar borses de treball amb el personal aspirant que, havent participat en proves d'accés al grup, sector, o, si pertoca, cos, escala o classe de què es tracte, hagen aprovat algun exercici de què constituïxen el procés selectiu.
  
ANNEX
  
Temari
  
Temari general:
  
Tema 1. La Constitució espanyola de 1978. Significat, estructura i contingut. Principis generals.
  
Tema 2. L'Estatut d'Autonomia de la Comunitat Valenciana. Bandera i organització territorial.
  
Tema 3. El municipi. Organització municipal, competències i funcionament.
  
Tema 4. L'acte administratiu: principis generals i fases del procediment administratiu general.
  
Temari específic:
  
Tema 1. Conducció de vehicles oficials. Especials característiques.
  
Tema 2. Factors que afecten la seguretat viària. Factors meteorològics i ambientals. Incidència del comportament d'altres conductors. Seguretat en la conducció nocturna.
  
Tema 3. Aptituds físiques i psíquiques necessàries en el conductor. Elements que incidixen negativament. L'alcohol i la conducció. Necessitat de repòs del conductor.
  
Tema 4. La via. Via urbana, autopista i autovia. Limitacions de velocitat i altres limitacions en cada una.
  
Tema 5. Utilització de la via. Diferents zones de la via i la seua senyalització. Carrils especials.
  
Tema 6. Velocitat. Limitacions. Distància de seguretat entre vehicles.
  
Tema 7. Avançaments. Avançaments perillosos. Avançaments aconsellables i desaconsellables.
  
Tema 8. Canvi de sentit. Canvi de direcció. Detenció. Estacionament. Immobilitzacions ordenades per agents de trànsit.
  
Tema 9. Dispositius de seguretat en els vehicles. Coixí de seguretat. Cinturó de seguretat. Obligacions. Manteniment.
  
Tema 10. Accidents. Comportament que s'ha de seguir en cas d'accident.
  
Tema 11. Interseccions. La prioritat: normes generals. Aproximació, entrada i franqueig.
  
Tema 12. Senyalització: tipus i característiques. Significat de cada senyal.
  
Tema 13. Enllumenat. Obligacions d'ús.
  
Tema 14. Càrrega de vehicles. Límits. Senyalització.
  
Tema 15. Mecànica: conceptes generals. Manteniment quotidià de vehicles.
  
Tema 16: Documentació i assegurança de vehicles. Obligació de portar-la.